शुरू बचपन से ही संदेश बहुत स्पष्ट होता है और बाद के वर्षों में बहुत-से तरीकों से इस संदेश को गहरा किया जाता है। फिल्मी गीतों में सुंदर लड़की को गोरी कह कर संबोधित किया जाता है या ‘काले हैं तो क्या हुआ दिल वाले हैं’जैसे गीतों के माध्यम से कहा जाता है कि जिसका रंग काला है, उसका दिल उजला होता है। जहाँ भी देखिए, हर जगह बहुत ही सूक्ष्म और जबरदस्त तरीके से यह बात प्रचारित की जाती है कि फेयर ही लवली है।